Komission asetus (EY) N:o 1890/2002, annettu 23 päivänä lokakuuta 2002, asetuksen (EY) N:o 21/2002 muuttamisesta Ranskan merentakaisten departementtien vilja-alan alustavan hankintataseen osalta



Virallinen lehti nro L 286 , 24/10/2002 s. 0013 - 0014



Komission asetus (EY) N:o 1890/2002, annettu 23 päivänä lokakuuta 2002, asetuksen (EY) N:o 21/2002 muuttamisesta Ranskan merentakaisten departementtien vilja-alan alustavan hankintataseen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 3 artiklan 6 kohdan, sekä katsoo seuraavaa: (1) Syrjäisimpien alueiden alustavien hankintataseiden ja yhteisön tukien vahvistamisesta neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti 28 päivänä joulukuuta 2001 annetun komission asetuksen (EY) N:o 21/2002(2), sellaisena kuin se on viimeksi muutettuna asetuksella (EY) N:o 1365/2002(3), liitteen I osassa 1 vahvistetaan alustava hankintatase sekä viljaa ja viljatuotteita koskeva yhteisön tuki Ranskan merentakaisten departementtien osalta asetuksen (EY) N:o 1452/2001 mukaisesti. (2) Alustavassa hankintataseessa vuotuiseksi viljamääräksi vahvistetaan 44200 tonnia Guadeloupen osalta ja 32700 tonnia Martiniquen osalta. Koska Martiniquella on otettu käyttöön kaksi uutta myllyä, erityisen hankintajärjestelmän tämänhetkisestä täytäntöönpanoasteesta käy ilmi, että kyseisten departementtien hankintaa varten vahvistetut määrät ovat tarpeita pienemmät. (3) Tämän vuoksi Ranskan viranomaiset esittivät 6 päivänä syyskuuta 2002 päivätyssä kirjeessä pyynnön muuttaa Guadeloupen ja Martiniquen tasetta, jotta kyseisten departementtien perustellut hankintatarpeet voidaan tyydyttää. (4) Näin ollen olisi korotettava viljan hankintaa varten vahvistettua määrää ja muutettava näille kahdelle saarelle alustavassa hankintataseessa vahvistettujen määrien jakoa. (5) Asetus (EY) N:o 21/2002 olisi muutettava vastaavasti. (6) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 21/2002 liitteen I osa 1 tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 2002. Komission puolesta Franz Fischler Komission jäsen (1) EYVL L 198, 21.7.2001, s. 11. (2) EYVL L 8, 11.1.2002, s. 15. (3) EYVL L 198, 27.7.2002, s. 27. LIITE "OSA 1 Rehuksi ja ihmisravinnoksi tarkoitetut viljat ja viljatuotteet; öljykasvit, valkuaiskasvit ja kuivarehut Alustava hankintatase ja yhteisön tuki yhteisön tuotteiden hankintaan kalenterivuosittain >TAULUKON PAIKKA> Tässä osassa mainitut tuotteet ovat 100-prosenttisesti korvattavissa keskenään saman departementin sisällä."